
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Παρασκευή, 4 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης για τις έρευνες προς εντοπισμό αγνοούμενου χειριστή ιστιοσανίδας στο Ηράκλειο – Προσάραξη σκάφους στη νήσο Φλέβες - Σύλληψη αλλοδαπού για παράβαση των άρθρων 336 και 338 Π.Κ. στον Πόρο Αττικής – Παροχή συνδρομής σε εκμισθούμενη λέμβο στη Ζάκυνθο – Διακομιδή ασθενούς

Συνέχεια ενημέρωσης:
Αναφορικά με τις έρευνες για τον εντοπισμό του 71χρονου ημεδαπού χειριστή ιστιοσανίδας την 02.09.2026 στη θαλάσσια περιοχή μεταξύ κόλπου Ηρακλείου και νήσου «ΝΤΙΑ», στις οποίες συμμετείχαν δύο Περιπολικά σκάφη Λ.Σ. – ΕΛ.ΑΚΤ. (ΠΛΣ), σκάφος της Π.Υ. Ηρακλείου καθώς και ιδιωτικά σκάφη, γνωρίζεται ότι απογευματινές ώρες χθες, εντοπίστηκε από ιδιώτη σορός άνδρα σε βραχώδες σημείο, στη θαλάσσια περιοχή πλησίον των εκβολών του  ποταμού «ΑΠΟΣΕΛΕΜΗΣ» Ηρακλείου. Η σορός μεταφέρθηκε με όχημα Γραφείου Τελετών στο Πανεπιστημιακό Γενικό Νοσοκομείο Ηρακλείου όπου αναγνωρίστηκε από τους οικείους του ως ο 71χρονος αγνοούμενος ημεδαπός. Από το Κεντρικό Λιμεναρχείο Ηρακλείου, που διενεργεί την προανάκριση, παραγγέλθηκε η διενέργεια νεκροψίας – νεκροτομής. 

*****

Τις μεσημεριανές ώρες χθες, ενημερώθηκε η Λιμενική Αρχή της Βουλιαγμένης για την προσάραξη ενός εκμισθούμενου μηχανοκίνητου (ΕΚΜ- ΜΗΧ/ΤΟΥ) σκάφους στη θαλάσσια περιοχή βόρειων ακτών νήσου Φλεβών, με 2 αλλοδαπούς (υπήκοοι Ισραήλ) επιβαίνοντες. Άμεσα, στο σημείο μετέβη ένα Περιπολικό σκάφος Λ.Σ. - ΕΛ.ΑΚΤ. (ΠΛΣ), όπου εντόπισε τους αλλοδαπούς, ένα 30χρονο και μία 24χρονη, να έχουν αποβιβαστεί με ιδία μέσα σε βραχώδη ακτή, τους οποίους περισυνέλλεξε και μετέφερε με ασφάλεια στην 4η μαρίνα Γλυφάδας καλά στην υγεία τους. Στη συνέχεια, το σκάφος ανελκύστηκε με ασφάλεια στη στεριά με τη συνδρομή ιδιωτικού σκάφους και συνοδεία ΠΛΣ, χωρίς να διαπιστωθεί θαλάσσια ρύπανση. Από το Β’ Λιμενικό Τμήμα Βουλιαγμένης του Λιμεναρχείου Σαρωνικού που διενεργεί την προανάκριση, απαγορεύτηκε ο απόπλους του σκάφους μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα.

*****

Τις απογευματινές ώρες χθες, στελέχη της Λιμενικής Αρχής του Πόρου προέβησαν στη σύλληψη ενός 27χρονου αλλοδαπού (υπηκόου Γερμανίας) για παράβαση του άρθρου 336 του Π.Κ. (Βιασμός) και του άρθρου 338 (Κατάχρηση ανικάνου προς αντίσταση σε γενετήσια πράξη), κατόπιν έγκλησης που υπέβαλε σε βάρος του 33χρονη αλλοδαπή (υπήκοος Γερμανίας). Σύμφωνα με την καταγγελία, ο 27χρονος προέβη εις βάρος της σε πράξη γενετήσιας φύσης εντός επαγγελματικού-τουριστικού (Ε/Π-Τ/Ρ) σκάφους, ενώ αυτό βρισκόταν προσδεμένο στο λιμάνι του Πόρου. Προανάκριση διενεργείται από το Λιμεναρχείο Πόρου.

*****

Τις απογευματινές ώρες χθες, ενημερώθηκε η Λιμενική Αρχή της Ζακύνθου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. ότι μία εκμισθούμενη λέμβος με 4 αλλοδαπούς επιβαίνοντες (υπηκόου Βόρειας Μακεδονίας), η οποία έπλεε στη θαλάσσια περιοχή 0,5 ν.μ. βόρεια-βορειοδυτικά της παραλίας «ΑΓΙΟΥ ΑΝΔΡΕΑ», βρισκόταν σε δυσχερή θέση λόγω υψηλού κυματισμού. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και ένα ιδιωτικό σκάφος, όπου εντόπισαν τη λέμβο με τους επιβαίνοντές της καλά στην υγεία τους. Με τη συνδρομή του ΠΛΣ, η εν λόγω λέμβος κατέπλευσε με ασφάλεια στο λιμάνι του «ΑΛΙΚΑΝΑ». Από το περιστατικό δεν παρατηρήθηκε θαλάσσια ρύπανση.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διεκομίσθη, από το λιμάνι της Θάσου προς το λιμάνι Κεραμωτής της Καβάλας, με το Ε/Γ-Ο/Γ «ΘΑΣΟΣ ΙΙΙ» Ν.Π. 11589, 63χρονος, ο οποίος έχρηζε άμεσης νοσοκομειακής περίθαλψης.
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0904730
image1.png




image2.png




